CONTRA-IN FOS 

Butlletí Setmanal de Contra-lnformació 

N úmero 387. Setmana del 23 al 29 de novembre de 2005 


El Districte de Sant Andreu encapçalat per Jordi Hereu ha decidit no incloure la programació de les festes alternatives al programa oficial. El motiu al·legat és no barrejar activitats polítiques amb la festa. Les Festes Alternatives se celebraran del 25 a l·llde desembre. 


Repressió a la manifestació esíudiantildel17-n 


MÉS DE 4.000 PERSONES ES MANIFESTEN per una educació pública de qualitat 


Alternatives a la Barcelona +D 


35 caps d'estat donaran ús a les faraòniques instal·lacions del Fòrum 


Els M ossos detenen 46 persones de forma 
arbitrària al final de la manifestació d'estudiants 


La campanya contra la cimera i Txabolegem Barcelona 
conviuran amb un desplegament policial i militar asfixiant 

Mobilitzacions al so de «No a la Mediterrània del Capital i la Guerra» els propers 26 i 27 de novembre 


Barcelona.- El passat dijous 17 de novembre 
hi havia convocada una jornada de lluita 
contra el procés de convergència europea 
en l'ensenyament superior que pretén impo¬ 
sar un model mercantilitzat a l'educació. El 
rebuig a aquesta tendència es va fer patent a 
universitats d'arreu d'Europa, moltes de les 
quals van fer vaga. 

Manifestació a Barcelona 
Milers d'estudiants de secundària i Universi¬ 
tats -entre 4.000 i 10.000 segons les fonts- 
convocats per la Plataforma Mobilitzadora 
en Defensa de la Universitat Pública sota el 
lema "L'ensenyament és un dret, no una mer¬ 
caderia" van manifestar-se des de plaça Uni¬ 
versitat fins a la Delegació del Govern. La 


marxa va transcórrer de forma festiva, amb 
nombroses pancartes, grups de tabalers i gra- 
llers, consignes etc, A Pla de Palau es va llegir 
un manifest i es va fer una performance en 
que es denunciava l'aplicació de criteris pro- 
ductivistesi no socials a l'hora de reestructu¬ 
rar les carreres. Al final es van començar a 
llançar objectes, bàsicament ampolles i frui¬ 
ta, contra cinc furgonetes que hi havia a da¬ 
vant de l'edifici de la Delegació, val a dir que 
amb escassa punteria. En aquells moments 
no hi havia cap mosso visible. Després d'una 
bona estona, quan la majoria d'assistents ja 
havien marxat van aparèixer a tota velocitat 
nombroses furgones d'antiavalots que van 
baixar corrent, tot iniciant una autèntica caça 


% 



La pancarta de capçalera de la manifestació d'estudiants del 17-N a la plaça Universitat. 


indiscriminada de joves. Durant més d'una 
hora les furgones i grups de policia de paisà 
perseguiren manifestants per carrers des de 
la Barceloneta fins als voltants de Plaça 
Catalunya, amb carreres en que literalment 
es caçava al més lent. A més, es va obligar a 
molts dels detinguts a estar-se llargues esto - 
nes en posicions humiliants, de genolls, amb 
el cap tocant a terra etc. El balanç van ser 46 
detinguts, molts d'ells menors d'edat, que 
foren alliberats la mateixa nit. Aquests fets 
van provocar un allau de crítiques a l'actua¬ 
ció dels Mossos i a la consellera Tura. De 
forma molt gràfica les associacions estudian¬ 
tils convocants de la marxa van denunciar 
que l'actuació dels M ossos havia estat intimi- 
datòria i injustificada, seguint la lògica de 
provocar el màxim de por en les primeres 
actuacions dels M ossos a Barcelona, com els 
professors que els primers dies de classe 
s'han de mostrar especialment durs. 

Mobilitzacions a Catalunya i arreu 
A nombroses poblacions es van realitzar con¬ 
centracions, manifestacions i vagues en res¬ 
posta a la convocatòria de jornada de lluita. 
Les manifestacions de Castelló, Gandia, 
Alacant, Girona, Olot, València o Xàtiva es 
van fer actes al carer que aplegaren a més de 
DO persones. A nombroses poblacions es 
van fer actes o es van aturar classes, també 
als instituts de secundària. A ciutats com 
Madrid, Bilbao, Roma, Paris o Berlín es van 
dur a terme aixímateix marxes que aplegaren 
a milers de persones. Contra-lnfos 22/ i/ 05 


Barcelona.- El proper diumenge, més de 35 
caps de govern o d'estat de la Unió Europea 
i dels països del sud i est de la M editerrània, 
es tancaran al recinte del Fòrum amb l'ob¬ 
jectiu, entre d'altres, d'aconseguir un codi 
consensuat de conducta contra el «terroris¬ 
me». La Declaració de Barcelona signada ara 
fa deu anys, va consolidar l'Associació 
Euromediterrània, una nova forma colonial 
encoberta sota el lema de «crear una zona 
de seguretat i prosperitat compartides» a la 
Mediterrània. La cimera del 27 i el 28 englo¬ 
barà principalment tres blocs: reformes, 
seguretat i migracions. Les reformes van 
encaminades a superar els obstacles que 
queden per la creació d'una àrea de lliure 
comerç prevista de cara el 20D. La seguretat 
ha estat un dels temes més exigits pel 
govern anglès, coorganitzador de l'esdeveni¬ 
ment. La darrera qüestió referida a les migra¬ 
cions, interessa principalment a l'Estat 
espanyol, que cercarà aliances en un fòrum 
d'aquestes característiques en la seva políti¬ 
ca repressiva de fronteres. 

«No a la Mediterrània 
del Capital i la Guerra» 

«Alternatives a Barcelona + D» és el lema 
escollit per la campanya unitària que ha con¬ 
vocat diferents actes al llarg del cap de set¬ 
mana. En el manifest publicat es denuncia 
principalment que el Procés de Barcelona no 
ha fet més que contribuir a la intensificació 
dels conflictes armats, a la rebaixa dels drets 


Dissabte 26 de novembre 17h de l'Arc de Triomf al passeig Picasso 

Manifestació inici campanyaTxavolegem 


socials i laborals, a l'estensió del neoliberalis- 
me i a la depauperació creixent dels col·lec¬ 
tius més discriminats. Alhora, l'escrit inclou 
un ampli llistat de demandes per la construc¬ 
ció d'una Mediterrània «en pau, amb plens 
drets, sense neoliberalisme, ni patriarcat.» Les 
mobilitzacions començaran el dissabte a la 
tarda amb un acte públic al CCCB, que servirà 
per agafar energia de cara al llarg diumenge 
de manifestacions. L'endemà a les 12 del mig¬ 
dia, començarà una manifestació-bicicletada 
en solidaritat amb el poble palestí,coincidint 
amb l'arribada d'Ariel Sharon al Fòrum. 
Posteriorment, el dinar se celebrarà al Parc de 
la Ciutadella, recolzant l'acció antiespeculati- 
va «Txabolegem Barcelona». Un cop el dinar 
estigui paït, del mateix parc sortirà una mani¬ 
festació cap al recinte sitiat, en una nova jor¬ 
nada de l'exitosa «Paterem el Fòrum». 
«Txabolegem Barcelona» 

Enmig de tot aquest escenari, el proper dis¬ 
sabte també ha estat l'escollit per «clavar» la 
«Carta de mesures contra la violència immo¬ 
biliària i urbanística» a les portes del 
Parlament. A les cinc de la tarda a Arc de 
Triomf, començarà una manifestació en 
direcció al Parlament que acabarà amb la 
construcció de barraques amb tot tipus de 
materials reciclats. Les «vivendes a l'altura 
de la teva precarietat» acollirant una nit de 


projeccions, concerts i un sopar a càrrec del 
col·lectiu Xirivita, reconegut per les seves 
exquisiteses culinàries enmig de les condi¬ 
cions més precàries. 

L'exagerat desplegament policial 
Aquesta serà la primera cimera internacional 
en què els mossos d'esquadra seran els res¬ 
ponsables de la «seguretat ciutadana». El 
concepte es tradueix en la mobilització de 
400 agents antiavalots que protegiran les 
tanques disposades al voltant del recinte del 
Fòrum. La consellera Tura ja va anunciar que 
hi haurà un desplegament de 5.539 policies, 
comptant amb tots els membres d'altres 
cossos tals com la policia nacional, la guàr¬ 
dia civil i la guàrdia urbana. El govern central 
ha suspès durant aquests dies els acords de 
Schengen que tant defensarà dins la cimera 
oficial i ha anunciat que l'exèrcit protegirà 
l'espai aeri amb míssils abalístics d'abast 
mitjà. Les forces de l'OTAN també hi seran 
presents amb l'enviament d'avions AWACS. 
Tot i aquest immens desplegament, la con¬ 
sellera Tura ha afirmat que «la seguretat de 
la cimera amb prou feines afectarà la nor¬ 
malitat de Barcelona» i que les úniques 
molèsties poden provenir del tall d'un carril 
a la ronda litoral que es farà servir pel des¬ 
plaçament d'autoritats. 

Contra-lnfos 22/11/05 


Diumenge 27 de novembre 12h a la plaça de Catalunya de Barcelona 

Contra M editerrània Capital i Guerra 


Diumenge 27 de novembre 16h al parc de la Ciutadella de Barcelona 

M anifestació fins a les portes del Fòrum 


















Veïnat contra l'especulació 


16 EDIFICIS VOLEN SER DESALLOTJATS A LA FABRA I COATS 

El veïnat de Sant Andreu vol impedir 
'especulació als terrenys del seu poble 


Okupació i centres socials 


60 PERSONES ES CONCENTREN AL CENTRE DE MANRESA 

Aturat el desallotjament del 
centre social Na Bastardes 


Sant Andreu de Palomar.- Més de 1200 per¬ 
sones es varen manifestar el dissabte 19 de 
novembre a migdia pels carrers de Sant 
Andreu de Palomar. L'objectiu de la marxa - 
que es va desenvolupar sota el lema "Sant 
Andreu per viure”- era denunciar les dificul¬ 
tats per viure dignament a la localitat tot i 
l'arribada de grans plans urbanístics clara¬ 
ment especulatius. Es va fer un recorregut 
pel carrer gran, la rambla onze de setembre 
i finalment es va arribar a la plaça Orfila. Allí 
es va intentar desplegar una pancarta al 
balcó del districte, però va ser impedit per 
agents de la guàrdia urbana. Finalment es 
penjà als accessos de la l'estació de metro 
de la mateixa plaça. Un furgó de mossos 
també era present davant del consistori. Al 
comunicat es deia entre d'altres coses: "No 
volem sortir de casa nostra i trobar una 
autopista ni una gran rotonda, ni trobant-se 
gratacels de 12 plantes. No volem haver de 
marxar del nostre poble per culpa del preu 
de l'habitatge i de la nul·la política de pro¬ 
tecció per a la gent de Sant Andreu.” Però 
també es reclamaven actuacions concretes: 


En el Pla Sant Andreu-Sagrera: La cobertura 
total de les vies, per fer un veritable parc, 
amb arbres i accessible pels veïns, i no una 
teulada de formigó. La desaparició de la 
rotonda del c/ Sant Adrià, el soterrament de 
tots els vials de trànsit rodat, insonorització 
i accessibilitat sense barreres físiques de 
l'estació de Sant Andreu Comtal. Pla d'habi¬ 
tatge protegit que determini les necessitats 
i que utilitzi el sòl públic necessari. 
Participar en el projecte i tenir la informació 
necessària abans que estigui tot decidit i 
aparegui en exposició pública. 

Pel que fa a la Fabra i Coats: Que 
l'Ajuntament adquireixi els terrenys i les 
naus per fer el que es determina en el PGM: 
equipaments a les naus i zona verda a la 
resta del sòl. Que no s'arribi a cap acord amb 
l'actual propietari sense comptar amb 
l'opinió dels veïns i veïnes. Recordem que 
abans de dur-se a terme la reurbanització de 
Fabra i Coats, desenes de veins i veïnes que 
viuen a 16 edificis okupats al carrer Segre, 
volen ser desallotjats i ja la setmana passada 
es varen manifestar. Contra-lnfos 22/11/ 05 


Manresa/ El Bages.- "Dimarts22 de novembre 
a les8h del matí hi havia convocada una con¬ 
centració amb esmorzar contra el desallotja¬ 
ment del CSO Na Bastardes de Manresa, a la 
que hi van assistir una seixantena de persones. 
Cap a les Dh del matí es va acostar un dels 
advocats d'ofici que porten el cas a informar 
sobre la notificació de jutjats, on anul·laven el 
desallotjament perquè no havien avisat als 
mossos d'esquadra, Davant la sol·licitud del 
jutge de que li fossin entregades les claus, la 
gent concentrada es va dirigir cap als jutjats a 
entregar-li uns quilos de runa i fems. El segui¬ 
ci va continuar cap a la Plaça M ajor, on només 


Hospitalet/ Baix Llobregat.- Fa un any els 
mossos d'esquadra, per ordre del jutjat núm. 
3 de l'Hospitalet de Llobregat, posaven fi a 
una de les experiències socials i culturals 
més vives i interessants de la ciutat, L'Hortet 
de Santa Eulàlia. Aquest espai oku- 
pat va esdevenir un punt de con¬ 
fluència entre el camp i la ciutat i 
entre diferents generacions i expe¬ 
riències vitals, des del qual generar 
respostes comunitàries a les nostres 
necessitats. Nova Reus S.A., conegu¬ 
da immobiliària per les seves bones 
relacions amb l'Ajuntament de 
l'Hospitalet, va adquirir els 1700m2 
que ocupava l'Hortet per 632.0 0 0 
euros l'any 2003 i, alhora, va aconse¬ 
guir la requalificació dels terrenys 
per poder-hi edificar, Després d'un 
any del desallotjament els terrenys 
s'han convertit en un camp abando¬ 
nat on creixen les males herbes i les 
deixalles, i hi proliferen les rates. 

Es per això que dissabte al matí una 
cinquantena de persones es van reu¬ 
nir per penjar-hi una foto gegant del 
que va ser l'Hortet sobre un dels pla¬ 
fons publicitarisqueenvolten el solar 
actualment. Amb aquesta acció es 
vol denunciar la connivència de 
l'Ajuntament i la Justícia amb les 


arribar la policia local es va atrinxerar, ridícu¬ 
lament, dins l'Ajuntafems, mentre la gent pen¬ 
java una pancarta i cridava en solidaritat amb 
el CSO Na Bastardes. També es va tallar el 
trànsit d'un cèntric carrer, durant uns vint 
minuts, abans de donar per acabades les ac¬ 
cions de solidaritat. Us anirem informant dels 
pròxims esdeveniments. Recordem que en 
cas de desallotjament hi ha convocat un cer¬ 
cavila el dissabte de la mateixa setmana a les 
17:30 a la plaça St. Domènec. No tenim cabu¬ 
da a la vostra ciutat model. El conflicte és ine¬ 
vitable!” Assemblea CSO N a Bastardes 
+Contra-lnfos22/11/ 05 


immobiliàries per permetre el ràpid desa¬ 
llotjament de l'Hortet, ja que els hi feia por 
la força que podia arribar a tenir una expe¬ 
riència comunitària i veïnal d'aquesta mena. 

Contra-lnfos 22/11/05 


Aturada l'amenaça 
de desallotjament 
de "La Breva" 

Una cinquantena de persones es 

concentren davant de la casa el 

dia previst pel desallotjament 

Sants.- Un bon esmorzar, una sond sistema 
de Granada i roba estesa i pancartes penja¬ 
des al carrer M iquel Àngel va ser el paissat- 
ge que el veïnat d'aquest carrer va viure el 
passat dijous, 17 de novembre, dia fixat pel 
desallotjament de la Breva. Els seus habi¬ 
tants ens han fet arribar la següent nota: «El 
desallotjament de "La Breva" (Sants), fixat 
per a dijous passat 17, va ser paralitzat des¬ 
prés d'un actejudicial en el qual es reconeix 
que si es porta a terme en la data prevista, 
donaria lloc a una situació d'extrema grave¬ 
tat i sense possible volta enrere. El dictat 
des del jutjat era una "execució provisional”, 
o sigui, l'execució del desallotjament abans 
de respondre el recurs contra la sentència 
dictada el lde setembre. En el primer punt 
de l'acte, el jutge reconeix un error a l'haver 
posat la data del 17, i dóna la raó als escrits 
presentats des de "La Breva”, que considera¬ 
ven que la "execució provisional” vulnerava 
els seus drets. Per altra banda, el jutge reco - 
neix que els danys humans i socials provo¬ 
cats per un desallotjamen portat a terme 
abans d'hora, és evidentment major que les 
suposades pèrdues econòmiques que 
podria patir l'Orfeó de Sants pel retard de 
les obres previstes. En aquest sentit, el jutge 
ha reclamat a Orfeó de Sants una llicència 
d'obres a la qual ha al·ludit durant tot el 
procés judicial, però que no ha estat apor¬ 
tada en cap moment al sumari. Això indica 
que ara com ara la direcció de l'Orfeó, que 
en el seu moment va rebutjar una solució 
extrajudicial i optava per la via judicial con¬ 
tra "La Breva”, només està en disposició de 
derrocar la finca, però no conta encara amb 
els permisos necessaris per a construir.» 

La Breva +Contra-lnfos 22/11/ 05 


El Contra-lnfos, l'Infousurpa 
i els cartells es seguiran 
repartint a Can Vies, c/ Jocs 
Florals 42 durant tot el mes 
de novembre de 2005 


Els tres joves de Torà 


L'Audiència Provincial 
ordena reobrir la 
querella per tortures 
alsjovesdeTorà 

Lleida/ El Segrià.- El passat divendres l'Au¬ 
diència Provincial de Lleida va decidir ac¬ 
ceptar el recurs contra l'arxiu de la querella 
per tortures interposada pel jove de Torà 
contra els mossos després que hagués d'a¬ 
nar a l'hospital amb una crisi d'ansietat du¬ 
rant la incomunicació de tres dies després 
de las seva detenció l'id'abril de 2003. 
Aquesta magnifica notícia fa que la denun¬ 
cia torni al Jutjat d'Instrucció núm. 2 de 
Lleida, que va decidir arxivar-la el passat 
maig (veure C-l 362). Els tres nois, empreso¬ 
nats durant dos mesos sota la llei antiterro¬ 
rista per ordre de Garzón, encara es troben 
pendents de la sentència que l'Audiència 
Nacional ha d'emetre en breu. 

Contra-lnfos 22/11/05 


LA DEFENSA DE L'ESPAI PÚBLIC 


Proliferen les 
resistències a 
l'O rdenança Cívica 
de Barcelona 

Barcelona.- Davant de l'ajuntament de Bar¬ 
celona, el dimarts 22 de novembre, just en el 
moment de la sortida de la reunió del con¬ 
sell de Ciutat, s'ha organitzat una protesta a 
través de mails i sms. Es tracta deia primera 
convocatòria unitària des de diferents enti¬ 
tats que denuncien les ordenances cíviques 
imposades pel consistori de Clos, Mayol i 
Portabella. Dimarts passat, el 15 de novem¬ 
bre, ja tingué lloc una trobada d'entitats al 
centre cívic Drassanes, on es va repassar l'or¬ 
denança i es van plantejar diferents crítiques 
més o menys transversals a tot el decret. 
Paral·lelament també s'està treballant en 
una campanya de visibilització d'aquest mar 
lestar davant l'ordenança. Des de l'Asso¬ 
ciació de Víctimes del Civisme han convocat 
una trobada pel proper dilluns28 de novem¬ 
bre a les 20h al centre social Can Vies, al car¬ 
rer Jocs Florals 42, al barri de Sants. 

Contra-lnfos 22/11/05 


UN CENTENAR DE PERSONES PARTICIPEN AL FUNERAL "RlP PER SANTS" 

El Calaix de la Vergonya denunciat 
durant una cercavila popular a Sants 

Sants.- El passat dissabte dia 19, vora un centenar de persones es concentraven a la plaça 
de Sants sota el lema "R.I.P. per Sants", Amb aquest lema es volia deixar clar el que repre¬ 
senta pel barri de Sants la projectada, i ja iniciada, obra de construcció del "Calaix de la 
Vergonya". Aquest és el calaix que cobrirà les actuals vies del tren d'arribada a l'estació de 
Sants i que ha d'estar llest per l'arribada de l'AVE en, previsiblement, dos anys. A la con - 
centració hi havia gent escenificant un enterrament i una estructura que representava la 
mort del barri en forma d'aquest calaix. Duesfileresde persones portant torxes van recór¬ 
rer, tot tallant el trànsit a la carretera de Sants, l'espai fins el Districte de Sants, on es va 
llegir un comunicat en que s'exigia un barri per les persones i pels veïns i veïnes i no per 
les mercaderies. Si voleu consultar més informació sobre la campanya contra el calaix i el 
manifest sencer de la marxa, aneu a <www.noalcalaix.org> Contra-lnfos 22/11/ 05 


Impunitat policial 


M ulta de 600 euros a un policia que va matar un jove 

Jaén .- La setmana santa de 2004 un policia va matar un jove de 21anys, disparant-li quan aquest 
fugia en un cotxe. Ara en el judici se l'ha absolt del delicte d'homicidi i d'imprudència greu. Tot 
i que es reconeix que, en contra de la versió policial, el tret no fou "fortuït” tan sols es con¬ 
demna a l'acusat per imprudència simple, se li imposa una multa de 600 euros, així com a pagar 
una indemnització de 120.000 a l'àvia del jove pels danys morals patits. Contra-lnfos 22/11/ 05 



Desplegament de grans plafons en record de l'Hortet. 


Un any després del desallotjament, 
l'Hortet de Santa Eulàlia resta abandonat 



























Demanen un any de presó a dos policies per torturar un menor 

Madrid.- El fiscal va demanar el passat dia 21un any de presó i vuit d'inhabilitació pera dos 
policies de Villaviciosa de Odón acusats de torturar i lesionar un menor d'edat que pres- 
sumptament havia participat en una baralla en un bar. A més es demana el pagament de 
1020 eurosa l'agredit. Es fets van succeir e gener de 2003 quan els policies van anar a un bar 
en que hi havia una baralla, van tirar al terra a un dels menors que hi era, li van apuntar amb 
una pistola al cap i el van pegar reiteradament per tot el cos. Contra-lnfos 22/11/ 05 


Independentisme a Gaücia 


El jutge deixa en llibertat als deu joves 
independentistes gallecs detinguts 

El fiscal sol·licitarà la inhibició de l'Audiència en favor d'un jutjat gallec 


Antifeixisme 


Dues detencions en una manifestació 
antifeixista Palma de Mallorca 


Galiza El jutge de l'Audiència Nacional 
Santiago Pedraz va acordar deixar en lliber¬ 
tat als deu membres de la 'Assambleia da 
Mocidade Independentista' (AMI) detinguts 
dilluns passat en diferents províncies galle¬ 
gues. Els deu independentistes van ser tras¬ 
lladats de les dependències de la Guàrdia 
Civil a l'Audiència Nacional (Madrid) per a 
prendre'ls declaració, però tots es van negar 
a declarar. Finalment el jutge va acordar dei- 
xar-los en llibertat sense càrrecs, però sub¬ 
jectes a la causa. El fiscal va argumentar que 
els delictes imputables no són de terroris¬ 
me, competència de l'Audiència Nacional. 
Per això, sol·licitarà la inhibició de 
l'Audiència en favor d'un jutjat d'instrucció 
gallec. Als detinguts en la denominada 
'Operació Castineira' se'ls imputen delictes 
d'associació il·lícita i enaltiment del terroris¬ 
me, així com danys i pertorbació de l'ordre 
públic. A més, podrien relacionar-los en cre¬ 
mes de banderes, agressions a agents de l'au¬ 


toritat, incendis en caixers i mobiliari urbà, 
pintades, amenaces públiques a distintes 
persones i institucions, injúries a la monar¬ 
quia, a les Forces de Seguretat i a les Forces 
Armades. Per altra banda, el coordinador del 
'Movemento Pols Dereitos Civís', Renato 
Núnez, va considerar que la posada en lli¬ 
bertat dels ]fl independentistes demostra 
que l'operació policial per a detenir-los va 
ser "exagerada, absolutament desproporcio¬ 
nada i només pretenia criminalitzar-los". Ens 
trobem davant mesures pròpies d'un estat 
de excepció, que vulnera drets bàsics com el 
de expresió, reunió o asociació. Per això, va 
avançar que el 'Movemento pols Dereitos 
Civís' realitzarà una denúncia pública d'a¬ 
questes circumstàncies i fins i tot podria 
recórrer davant el Defensor del Poble i pre¬ 
sentar una queixa davant el Consell General 
del Poder Judicial, a més de sol·licitar la 
implicació de les forces polítiques. 

Lluites d'Arreu del Món 


4 persones 
empresonades 
per protestar 
contra la Cimera 
de lesAmèriques 

Montevideo/ Uruguay - Als8 mesos de l'arri¬ 
bada al poder del "Frente Amplio”, coalició 
de partits d'esquerres aprofitant l'estela 
dels nous aires "progressistes" dels presi¬ 
dents Lula-Kichner, és convocada la IV 
Cumbre de las Américas a la Mar del Plata. 
Les pretensions del goern del "Frente 
Amplio” és la d'arribar a acords comercials 
amb EEUU, cosa que provoca moltes reac¬ 
cions contràries per part del poble, que 
convoca tot de manifestacions arreu 
d'Amèrica llatina. 

Només a Montevideo es van convocar 3 
manifestacions pel divendres 4 de novem¬ 
bre. L'espectre de convocatòria anava des 
del sector més autònom fins als sectors 
militants més propers al govern, passant pel 
sector marxista radical. 

La manifestació autònoma va atacar direc¬ 
tament els grans poders financers amb pin¬ 
tades i alguna pedrada. Després de que es 
desconvoqués la marxa van començar a 
arribar policies en moto que van arrassar les 
poques persones que restaven al carrer, 
detenint un total de 16 persones. 

Al passar a disposició judicial, 12 van sortir 
en llibertat sense càrrecs i a les quatre per¬ 
sones restants les van ingressar a la presó 
després de ser acusats de sedició, delicte 
sense possible excarceració, amb el que 
s'enfronten a penes de 2 a 6 anys de presó. 
Més info: http:/ / uruguay.indymedia.org/ 
Contra-lnfos 22/11/05 


Palma/ Illes Balears.- El passat 20-N„ hi va 
haver una manifestació antifeixista a Palma 
de Mallorca. La marxa acollia 100 persones 
sota el lema de "30 anys després tot segueix 
igual” i era convocada per diferents col·lec¬ 
tius antifeixistes de Ciutat. Ja de comença¬ 
ment, la pressió policial era prou palesa amb 
la presència de 2 furgonetes i la identificació 
de diverses persones assistents. La tensió 
acompanyà la comitiva pels carrerons del 
casc antic fins arribar a en Jaume III, via prin - 
cipal plena d'aparadors de botigues luxoses. 
Llavors és quan es va sentir a un dels agents 
dient un clar "Esto se ha acabado" i va 
començar una càrrega policial que va trencar 
totalment la manifestació. Les corredisses es 


La Ribera.- El passat dissabte 12 de novembre 
veïns de I barri de la Ribera es van asseben- 
tar de les intencions del districte de Ciutat 
Vella d'instal·lar diversos transformadors 
elèctrics a la zona de la pista de bàsquet del 
Forat. Dilluns 14 al matí diversos tècnics de 
Focivesa es presentaren en aquest mateix 
lloc per tal de fer desaparèixer la citada 
pista; en uns moments es concentraren un 
bon grup de veïns i veïnes exigint explica¬ 
cions al respecte. Allà mateix són informats 
de la futura instal·lació de 2 transformadors 
elèctrics de 25000V cadascun en un espai 


van escampar per tot el centre on la gent 
contemplava la violència emprada pels 
agents policialsamb estupor. Durant la càrre¬ 
ga, es van produir dues detencions, un d'ells 
menor i desenes de contusionats/ ades. El 
mateix dia 20, el noi menor d'edat, va ser 
posat en llibertat, i l'altre noi va ser alliberat 
al dia següent per la tarda. Se l'imputen 
delictes de danys i atemptat a l'autoritat, 
Des dels col·lectius convocants de la marxa 
s'insisteix en la necessitat de seguir denun¬ 
ciant al carrer el feixisme encobert per dis¬ 
cursos de falsa democràcia. Malgrat la 
repressió, detencions, contusions i altres. 
M és informació: www.alertasolidaria.org 

de 70 metres quadrats. Finalment, després 
de 2 hores i mitja de discusió en les quals els 
tècnics no van ni explicar el per què de tan 
lesives instal·lacions i van acusar als veïns 
d'estar en contra del progrés, van marxar 
deixant ben clar la intenció del districte de 
tirar endavant amb el projecte. Des d'ales¬ 
hores s'està atent a qualsevol moviment de 
màquines i s'està recollint tota la informació 
possible sobre l'efecte nociu d'aquestes ins¬ 
tal·lacions en la població davant de la clara i 
creixent oposició a tan absurd projecte. 

Forat Vergonya +Contra-lnfos 22/11/ 05 


Queeruftion 2005 


Peticions de multa 
de fins 60.000 euros 
per organitzar el 
Queeruption 2005 

Hospitalet de Llobregat.- Entre el 30 de maig 
i el 6 de juny d'aquest any es va dur a teme 
el Queeruption, un event que defensa la 
lluita contra la heteronormativitat per anar 
més enllà en les lluites tant feministes com 
gays, lesbianes i transexuals. L'Auntament 
d'Hospitalet va fer tot el possible per impe- 
dir-ho amb un constant assetjament poli¬ 
cial a la fabriaca okupada on es feia. Ara, 
diverses persones que van ser identificades 
aquells dies han rebut peticions de multes 
de fins a 60000 euros per ser les suposades 
organitzadores del Queeruption. 

Per protestar contra aquests fets es convo¬ 
ca una concentració el roper dijous 1 de 
desembre a les 19h a la Plaça de l'Ajunta¬ 
ment d'Hospitalet. Contra-lnfos22/11/ 05 


Col·lectius i contrainformació 


Jahi ha cinema popular 

Sant Feliu/ Baix Llobregat,- L'antic cinema 
Guinart, ara amb el nom Cinebaix, va obrir 
les seves portes el passat 4 de novembre a 
dos quarts de nou del vespre. La inaguració 
va comptar amb més de 500 assistents. 
L'associació ha comptat, per engegar el pro¬ 
jecte un cop comprat el local, únicament 
amb el suport econòmic del capital aportat 
pels socis i amb una ajuda cedida per la 
Diputació de 3.000 euros, la qual s'ha desti¬ 
nat íntegrament a la neteja del local que des- 
présd'estartancat durant un any i nou mesos, 
es trobava en un estat bastant deteriorat. 

Ara Sant Feliu i també la comarca del Baix 
Llobregatcompta amb un cinema de quatre 
sales, que s'obriran divendres, dissabte, diu¬ 
menge i dilluns de forma regular, i on es 
podran veure obres de qualitat que fins ara 
només es podien trobar al cinemes Verdi o 
Renoir de Barcelona. 

S'organitzaran cine-fòrums i s'espera la 
rebuda de diferents escoles. 

El cinema no només és una forma d'oci, és 
un mosaic de totes les arts en una sola 
expressió. Les pel·lícules com els llibres, les 
pintures... són el fruit cultural dels pobles i 
del temps en el que aquests viuen. 

Cine Baix 22/11/05 


Divendres 25 de novembrea les 19h a plaça de SantJaume, de Bcn 

Denunciem la violència masclista 


Els dijous de 16 a 20h al carrer Reina Amàua II bis de Barcelona 

Nova ubicació de l'Oficina d'Okupació 


Del ]8 al 26 de novembre entre Perú, Diagonal i Pere Quart a Bcn 

Jornades reivindicatives per Can Ricart 


Divendres 25denovembre17h a la plaça Rius i Taulet de Gràcia 

M arxa contra la repressió als estudiants 


Dissabte 26 de novembre 12h a l'Arc deTriomf de Barcelona 

Bicicletada popular suport Palestina 


Butlletí setmanal 

GONTRA-I NFOS 


tel: 93.530.68.76 

mail de contacte: 
«zitzania@sindominio.net» 


B ANYS DE LLUITA PER L'ASSASSINAT DE PEDRO ALVAREZ 


Concentració a la plaça de l'ajuntament de Sant Boi 

Sant Boi/ Baix Llobregat.- El passat dilluns 21de novembre al vespre es va realitzar una con¬ 
centració en solidaritat amb la família de Pedro Àlvarez -assassinat ara fa 13 anys-. Varen 
denunciar la impunitat policial i judicial. Durant la primera quinzena de desembre hi haurà 
actes i accions que conclouran amb la manifestació del proper 15 de desembre a l'Hospitalet 
de Llobregat. Contra-lnfos 22/11/ 05 


t^sL'oratge de la setmana vinent 


Dimecres 23 Divendres 25 Diumenge 27 Dimarts 29 



Arribada brusca de Thivem durant aquesta setmana S’iniciarà una primera baixada de temperatures dimecres. Dijous 
tomarà el sol, però divendres un front fred provi nent del pol nord provocarà calamarsades, vents molt forts de mestral i 
una baixada de temperatures molt important Hi haurà ruixats curts i intensos a punts del nord de Catalunya Neu a 600m. 


Vèínat contra l'especulació 


Amenaça electromagnètica al Forat de la Vergonya 

























































